CELEX: 32018D0835
Language: lv
Date: 2018-06-04 00:00:00
Title: Komisijas Īstenošanas lēmums (ES) 2018/835 (2018. gada 4. jūnijs) par konkrētiem aizsargpasākumiem sakarā ar Āfrikas cūku mēri Ungārijā (izziņots ar dokumenta numuru C(2018) 3319) (Dokuments attiecas uz EEZ.)

6.6.2018   
            
            
               LV
            
            
               Eiropas Savienības Oficiālais Vēstnesis
            
            
               L 140/104
            
         KOMISIJAS ĪSTENOŠANAS LĒMUMS (ES) 2018/835
   (2018. gada 4. jūnijs)
   par konkrētiem aizsargpasākumiem sakarā ar Āfrikas cūku mēri Ungārijā
   
      
         (izziņots ar dokumenta numuru C(2018) 3319)
      
   
   (Autentisks ir tikai teksts ungāru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
            
         
               (2)
            
            
               Ja Āfrikas cūku mēri konstatē savvaļas cūkām, pastāv risks, ka slimības ierosinātājs varētu izplatīties uz citām savvaļas cūku populācijām un uz cūku audzētavām. Tādējādi, veicot dzīvu cūku vai to produktu tirdzniecību, tas var izplatīties no vienas dalībvalsts uz citu dalībvalsti un uz trešām valstīm.
            
         
               (3)
            
            
               Ar Padomes Direktīvu 2002/60/EK (3) ir noteikts Āfrikas cūku mēra kontrolei paredzēto Savienības pasākumu minimums. Proti, Direktīvas 2002/60/EK 15. pants paredz konkrētus pasākumus, kas veicami, ja ir apstiprināts viens vai vairāki gadījumi, kad savvaļas cūkas skāris Āfrikas cūku mēris.
            
         
               (4)
            
            
               Ungārija ir informējusi Komisiju par faktisko stāvokli tās teritorijā saistībā ar Āfrikas cūku mēri un saskaņā ar Direktīvas 2002/60/EK 15. pantu ir noteikusi inficēto zonu, kurā piemēro minētās direktīvas 15. pantā minētos pasākumus.
            
         
               (5)
            
            
               Reaģējot uz šo situāciju, tika pieņemts Komisijas Īstenošanas lēmums (ES) 2018/663 (4).
            
         
               (6)
            
            
               Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis uzliek nepamatotus tirdzniecības šķēršļus, Savienības līmenī sadarbībā ar Ungāriju jānosaka ar Āfrikas cūku mēri inficētā zona minētajā dalībvalstī.
            
         
               (7)
            
            
               Līdz ar to šā lēmuma pielikumā būtu jānorāda inficētā zona, kas noteikta Ungārijā, un jānosaka šīs zonas pastāvēšanas ilgums. Īstenošanas lēmums (ES) 2018/663 būtu jāatceļ un jāaizstāj ar šo lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ungārija nodrošina, ka tās noteiktajā inficētajā zonā, kurā piemērojami Direktīvas 2002/60/EK 15. pantā paredzētie pasākumi, ir ietverti vismaz tie apgabali, kuri norādīti šā lēmuma pielikumā.
   2. pants
   Īstenošanas lēmumu (ES) 2018/663 atceļ.
   3. pants
   Šo lēmumu piemēro līdz 2018. gada 30. jūnijam.
   4. pants
   Šis lēmums ir adresēts Ungārijai.
   
      Briselē, 2018. gada 4. jūnijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (4)  Komisijas 2018. gada 27. aprīļa Īstenošanas lēmums (ES) 2018/663 par dažiem pagaidu aizsargpasākumiem sakarā ar Āfrikas cūku mēri Ungārijā (OV L 110, 30.4.2018., 136. lpp.).
   
      PIELIKUMS
      
                  Apgabali, kuri noteikti kā inficētā zona Ungārijā, kā minēts 1. pantā
               
               
                  Datums, līdz kuram piemērojams
               
            
                  
                     Territory of the county of Heves located north of the motorway E 71
                  
               
               
                  2018. gada 30. jūnijs